Аугуст Лескин ( (Кил, 8. јул 1840— Лајпциг, 20. септембар 1916) је био немачки слависта и класични филолог. Био је професор на универзитетима у Гетингену и Лајпцигу.

Биографија 
Средњу школу завршио је у Килу, а класичну филологију и источне језике студирао је исто у Килу од 1860. до 1862. Од 1862. до 1864. студирао је класичну филологију и компаративну лингвистику (упоредну граматику) у Лајпцигу. Докторирао је 1864. у Лајпцигу и након тога је две године учио латински и старогрчки, а 1866. почео је у Јени да проучава компаративну лингвистику. Хабилитирао је 1867. и постао доцент за компаративну лингвистику у Гетингену, а убрзо након тога 1868. ванредни професор у Јени. Био је од 1870. ванредни професор у Лајпцигу, а 1876. постављен је за редовнога професора за словенску филологију у Лајпцигу.

Припадао је и био творац младе школе младограматичара. Његов Приручник старобугарског језика (1871) постао је основица за проучавање старословенског језика.Важни су и његови радови о литавском језику. За српски језик заслужан је због својих студија о акценту и због велике граматике српског језика. Био је учитељ многим словенским славистима.

Дописни је члан Српског ученог друштва од 1884. Дописни је члан Српске краљевске академије (Академије филозофских наука) од 1888.

Референце

Литература 
 Walther Killy and Rudolf Vierhaus (eds.) (1997).  pp. 342.
 Wilhelm Streitberg: "". In:  I (1913). стр. 216–218.
 Wilhelm Streitberg: "". In:  VII (1919). стр. 138–143.
 Harald Wiese: , Logos Verlag Berlin, 2007.
 
 Народна енциклопедија српско – хрватско – словеначка / ред. Станоје Станојевић, Београд, 1924. 2 (А. Белић).
 Српска краљевска академија Год 2 (1889) 312–314 и 9 (1896) 267.

Спољашње везе 

 Биографија на сајту САНУ

Рођени 1840.
Умрли 1916.
Немачки књижевници
Слависти
Чланови Друштва српске словесности
Инострани чланови САНУ